Diari Oficial de la Generalitat Valenciana


Sumari del DOGV 9387, del 20-07-2022 (2022/6708)

RESOLUCIÓ de 27 de juny de 2022, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Francisco Carpi Cuerpo per la Generalitat. EIP 265/2018.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9387

Data del DOGV
:   20-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6708


Data del document
:   27-06-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de juny de 2022, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Francisco Carpi Cuerpo per la Generalitat. EIP 265/2018.  
 [2022/6708]  
Antecedents de fet  
Mitjançant un escrit presentat en aquesta administració pública per Valentín Fernández Fuentes, es comunica la defunció de Francisco Carpi Cuerpo, amb DNI: \*\*\*\*530\*\*, el 26 de gener de 2018, havent atorgat testament a favor de la seua esposa Julia González Muñoz, morta el 8 de setembre de 2016, que va premorir al seu cònjuge i no va adquirir, en conseqüència, drets hereditaris.  
En la documentació aportada pel denunciant consta, a més, que Julia González Muñoz va fer testament a favor del seu marit.  
S'adjunta el certificat d'empadronament del causant a l'Ajuntament de Castelló, sense indicar cap període.  
Amb data 21 de maig de 2018 el director general del Sector Públic, Model Econòmic i Patrimoni va signar una resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 2 i següents del Decret 47/2013, de 5 d'abril, del Consell, pel qual es regulava el procediment per a la tramitació d'expedients d'herències intestades a favor de la Generalitat.  
  
Amb data 31 de maig de 2018 el director general del Sector Públic, Model Econòmic i Patrimoni va signar la resolució de terminació d'investigació prèvia i incoació de l'expedient de declaració administrativa d'hereus abintestat del causant a dalt indicat, que es va publicar en el Diari Oficial de la Generalitat Valenciana de 20 de juliol de 2018 i es va exposar en el tauler d'edictes de l'Ajuntament de Castelló del 18 de juny al 18 de juliol de 2018.  
Amb data 12 de març de 2021, es rep l'empadronament del causant a Castelló de la Plana de 1999 a 2018.  
Amb data 25 de març de 2022, es remet a l'Advocacia General de la Generalitat una proposta de resolució de la Direcció General de Sector Públic i Patrimoni de terminació de l'expedient de declaració administrativa d'herència intestada i acceptació de l'herència de Francisco Carpi Cuerpo per la Generalitat, en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 1 d'abril de 2022 es rep un informe en el qual s'estima en la seua consideració jurídica tercera que si bé s'ha seguit la tramitació prevista en l'esmentat Decret 20/2019, ha d'advertir-se que el seu article 6.1 estableix que: «El termini màxim per a la resolució del procediment serà d'un any». Tenint en compte que l'acord incoació d'aquest procediment es va prendre en data 31 de maig de 2018, ha transcorregut el termini fixat en aquest precepte, per la qual cosa el procediment hauria caducat.  
Amb data 12 d'abril de 2022, la directora general de Sector Públic i Patrimoni signa la resolució de caducitat del procediment.  
De les actuacions prèvies resulta que no consta l'existència d'hereus testamentaris ni legítims, per la qual cosa en data 22 d'abril de 2022, se signa un acord, de la directora general de Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Francisco Carpi Cuerpo, el qual es va publicar en el DOGV de 27 de maig de 2022 i es va exposar en el tauler d'edictes de l'Ajuntament de Castelló del 18.05.2022 al 20.06.2022.  
  
  
Fonaments de dret  
En compliment del que es preveu en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat Valenciana, en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'herència intestada per part de la Generalitat.  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar la Generalitat hereva de Francisco Carpi Cuerpo i adjudicar-li els béns i drets de l'herència, seguint les recomanacions de l'Advocacia General de la Generalitat.  
  
Segon  
Acceptar l'herència del causant, a benefici d'inventari, integrada pels següents béns:  
- Finca núm. 24397, de Castelló de la Plana, inscrita en el Registre de la Propietat núm. 1 de Castelló, tom 998, llibre 288, foli 107. Habitatge situat en el Camí de la Plana, núm. 2, segon esquerra. CRU: 12013000608331.  
- Compte en CaixaBank, amb saldo a data 11 de maig de 2021, de 23.515,15 euros.  
- Depòsit en CaixaBank, amb saldo a data 11 de maig de 2021, de 61.000 euros.  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets del causant, així com a la seua administració i conservació.  
  
Cinqué  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari General de Béns i Drets de la Generalitat.  
  
En el cas del bé immoble que integra el cabal relicte, procedir a la seua alienació.  
  
Sisé  
Una vegada liquidada l'herència, aprovar, amb informe previ de la Intervenció Delegada, el compte general de liquidació de l'abintestat en què s'integrarà la totalitat dels ingressos generats i les despeses abonades o per a abonar, entre les que figurarà el premi per denúncia, si és procedent.  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercir-se qualsevol altre recurs o acció que s'estime procedent.  
  
València, 27 de juny de 2022.- La directora general del Sector Públic i Patrimoni: Isabel Castelló García.